Document ID: /roh_data/filtered/fineweb-2-filterrobots_roh.jsonl.gz/1424

Senza cuntravusch ha la populaziun da Puntraschigna acceptà la proposta da la suprastanza communala, la quala era da lubir l'access a schurnalistas e schurnalists durant radunanzas communalas.
Questa lubientscha è dentant colliada cun in pèr reglas.
Sco per exempel:
- Mo schurnalistas e schurnalists accreditads duain pudair persequitar la radunanza.
- La dumonda d'accreditaziun han il schurnalist u la schurnalista da far ina giada tar la chanzlia communala.
- Igl è scumandà da filmar e far registraziuns da tun durant la radunanza.
- Communicaziuns directas vers in ora n'èn betg lubidas.
Uschia duai il concept ademplir trais finamiras:
- Puntraschigna vul garantir transparenza en tut ils affars da la vischnanca.
- Davart radunanzas communalas vegn rapportà da mez da massa professiunals.
- La discussiun da la populaziun vegn betg influenzada tras cameras e microfons che fan registraziuns.
La nova regla vala a partir dals 1 schaner 2017.
RR actualitad 11:00